**GP3 Espanjan Grand Prix 2017** oli GP3-kauden 2017 ensimmäinen osakilpailu, joka ajettiin 13.–14. toukokuuta Barcelonassa sijaitsevalla Circuit de Catalunyan moottoriradalla Espanjassa. Ensimmäistä kertaa GP3-autoissa oli käytössä avattava takasiipi, jota jokainen kuljettaja sai ensimmäisessä kilpailussa käyttää kuudesti ja toisessa kilpailussa neljästi.

Suomalainen Niko Kari teki debyyttinsä Arden International -tallissa.

Aika-ajo
--------

Paalupaikalle kauden avauskilpailuun ajoi ART GP:n Jack Aitken. Toiseksi ajoi Aitkenin tallikaveri Nirei Fukuzumi. Kolmanneksi ajoi Tridentin Dorian Boccolacci, neljänneksi ART GP:n George Russell, viidenneksi Arden Internationalin Leonardo Pulcini ja kuudenneksi Jenzer Motorsportin Arjun Maini. Niko Kari sijoittui sijalle 11.

1. Kilpailu (Lauantain kilpailu, 22 kierrosta)
----------------------------------------------

Fukuzumi kiilasi startissa Aitkenin ohi kärkeen. Neljännestä ruudusta lähtenyt Russell tippui kahdeksanneksi, mutta nousi kilpailussa lopulta neljänneksi. Kilpailun kakkospaikalla ajanut Aitken joutui keskeyttämään kilpailun kierroksella 17. Varikolta kilpailuun lähtenyt Kari nousi Aitkenin keskeytyksen myötä 15:nneksi ollen jo ohittanut kanssakilpailijoitaan. Dorian Boccolacci tippui kilpailun edetessä sijalta kolme kuudenneksi.

Nirei Fukuzumi voitti kauden avauskilpailun, ottaen uransa ensimmäisen GP3-voiton. Toisena maaliin ajoi Ardenin Leonardo Pulcini ja kolmanneksi Jenzerin Alessio Lorandi. Kahdeksannesta sijasta käytiin viimeiseen mutkaan asti kädenvääntöä, kun Marcos Siebert luisteli viimeisen shikaanin ulostulossa, menettäen kahdeksannen sijan tallikaverilleen Raoul Hymanille, joka pääsi starttaamaan toiseen kilpailuun paalupaikalta. Yhdeksänneksi nousi viimeisessä mutkassa Santino Ferrucci, ja Siebert tippui kymmenenneksi.

2. Kilpailu (Sunnuntain kilpailu, 17 kierrosta)
-----------------------------------------------

Raoul Hyman putosi kärkipaikalta kolmanneksi ensimmäisellä kierroksella. Kärkeen nousi Jenzer-kuljettaja Arjun Maini ja toiseksi Dorian Boccolacci. Kilpailun edetessä Hyman putosi lopulta seitsemänneksi.

Niko Kari lähti ruudusta 15, ja onnistui ajamaan parhaimmillaan sijalla 10:n. Kari kuitenkin sai 5 sekunnin aikarangaistuksen yritettyään ohittaa Tridentin Ryan Tveteriä, jolloin autot osuivat toisiinsa ja Tveter joutui ajamaan mutkan suoraksi. Lopulta Tveter kurvasi varikolle, pystyen toki jatkamaan matkaansa, mutta oli maalissa viimeinen, kierroksen kärjelle jääneenä. Kilpailun ainoa keskeyttäjä oli DAMS-kuljettaja Tatiana Calderón, joka osui yhteen Steijn Schothorstin kanssa.

Arjun Maini voitti ensimmäistä kertaa urallaan GP3-kilpailun. Boccolacci oli maalissa toinen ja Alessio Lorandi kolmas.

Sijoitukset GP-viikonlopun jälkeen
----------------------------------

| Sija | Kuljettaja | Talli | Pisteet |
| --- | --- | --- | --- |
| **1.** | Japani **Nirei Fukuzumi** | **ART GP** | **29** |
| **2.** | Italia Alessio Lorandi | Jenzer Motorsport | 25 |
| **3.** | Intia Arjun Maini | Jenzer Motorsport | 21 |
| **4.** | Ranska Dorian Boccolacci | Trident | 20 |
| **5.** | Ranska Anthoine Hubert | ART GP | 20 |
| **6.** | Iso-Britannia George Russell | ART GP | 20 |
| **7.** | Italia Leonardo Pulcini | Arden | 18 |
| **8.** | Etelä-Afrikka Raoul Hyman | Campos Racing | 6 |
| **9.** | Iso-Britannia Jack Aitken | ART GP | 4 |
| **10.** | Yhdysvallat Santino Ferrucci | DAMS | 3 |
| **11.** | Argentiina Marcos Siebert | Campos Racing | 1 |
| **12.** | Sveitsi Kevin Jörg | Trident | 0 |
| **13.** | Ranska Julien Falchero | Campos Racing | 0 |
| **14.** | Ranska Giuliano Alesi | Trident | 0 |
| **15.** | Yhdysvallat Ryan Tveter | Trident | 0 |
| **16.** | Brasilia Bruno Baptista | DAMS | 0 |
| **17.** | Suomi Niko Kari | Arden | 0 |
| **18.** | Kolumbia Tatiana Calderón | DAMS | 0 |
| **19.** | Alankomaat Steijn Schothorst | Arden | 0 |

Katso myös
----------

* Espanjan Grand Prix 2017
* Formula 2 Espanjan Grand Prix 2017

Osakilpailut GP3-kaudella 2017

|  |  |  |  |  |  |  |  |
| --- | --- | --- | --- | --- | --- | --- | --- |
|  Espanja |  Itävalta |  Britannia |  Unkari |  Belgia |  Italia |  Jerez |  Abu Dhabi |

EspanjaGP3-luokan Espanjan Grand Prix’t

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 |
| Radat | Circuit de Catalunya (2010–2018) |